Ako Správne Užívať Leky na suchý Kašeľ: Codein, Dithiaden a Sinecod?
Dobrý deň,  mám predpísaný pri suchom neutíchajúcom kašli 1x Codein ráno,  1x Dithiaden večer a medzitým Sinecod. Aký časovy odstup potrebujem dodržať? A koľko krát môžem Sinecod?
Dobrý deň,
ďakujeme za Vašu otázku.
Súbežným podávaním uvedených liekov je prítomné riziko ich zosilneného sedatívneho účinku, ktoré nie je závislé od časového odstupu medzi liečivami.
Maximálna denná dávka lieku Sinecod u dospelého je 4x15ml. Ak lekár nestanovil presné dávkovanie, odporúčam liek (vzhľadom na ďalšiu liečbu) podať individuálne podľa potreby, maximálne v 3 denných dávkach, pričom zachováte odstup od liekov Codein a Dithiaden minimálne 3 hodiny.
Prajem skoré uzdravenie.
S pozdravom
PharmDr. Veronika Kiabová